Balioak aldatzeko arlo guztietatik bultzatu behar da (Izaskun Landaida Larizgoitia)
Channel: Emakunde
Date: 25/04/2018

2017ko Emakunde Sariaren emate ekitaldiko zatitxo bat da bideo hau. Osorik ikusiteko: https://youtu.be/E1pykm6uUJE (ordu 1 eta 9 min)

- Izaskun Landaida Larizgoitia, Emakundeko zuzendariaren hitzaldia: 
https://youtu.be/pwPwp4Or8hE
- Virginia Imaz Quijeraren "sketch-a": https://youtu.be/ScSReDuF2nA (Gazteleraz)
- Virginia Imaz Quijeraren hitzaldia: https://youtu.be/4mIR4VHHMKM (Gazteleraz)
- Iñigo Urkullu Renteria Lehendakariaren hitzaldia: https://youtu.be/KOI_URBuiIs (Elebiduna)

Bideoa: Irekia (Eusko Jaurlaritza): https://goo.gl/zAE2yG CC-BY-3.0 ES lizentziapean zabaldua: https://goo.gl/ZLv1LZ

* * * * *

Virginia Imazek Berdintasunerako Emakunde Saria jaso du: https://goo.gl/qcym5u

Iñigo Urkullu Lehendakariak 2017 Berdintasunerako Emakunde Saria eman dio , Lehendakaritzan, Virginia Imaz clown eta aktoreari. Lehendakariaren esanetan, Imazek bere umorea edukiz betetzeko gai izan da, eta bere ikuspuntua eskaini du, bai gizartearen inguruan, baita emakumeen eta gizonen arteko berdintasunari buruz ere. “Virginia sortze eta komunikazio eredu bat da. Bere umorearen eskutik, berdintasuna sozializatu du. Hori dela eta, esan genezake bidaia-laguna izan dugula, izan ere, bere ibilbidea Euskadiko berdintasun politiken eskutik joan da”. Ekitaldian, era berean, Emakunderen 30. urteurrena ospatu da.

Hitzaldian zehar, Lehendakariak Berdintasunerako Planak Euskadiko berdintasun egiturak sortu eta sendotzeko eta administrazio guztiak helburu berdinei begira jartzeko tresna eraginkorrak izan direla azpimarratu du. Hori dela dela eta, Urkulluk nabarmendu du plan hauek helburu berdinei begira jarri dituztela Euskadiko administrazio guztiak eta, horrek, bakoitzak egindako ekintzen inpaktua biderkatzeaz gain, beste zerbait ere ekarri duela: berdintasunaren alorrean politika bateratua izatea, hain zuzen ere.

Izaskun Landaida Emakundeko zuzendariak ere 30 urte hauetan berdintasun politiketan emandako aurrerapausoak aipatu ditu eta adierazi du egungoa berdintasunerako une oso garrantzitsua dela, izan ere, inoiz baino bultzada handiagoa ematen digu gizarteak, eta inoiz baino gehiago eskatzen digu berdintasunaren alde lan egiteko”.

Landaidak, bestetik esan du Virginia Imaz “umorearen bitartez, berdintasuna ideien mundutik emozioen mundua eramateko gai” izan dela, “eta honekin, emozioaren bitartez, pertsona asko sentsibilizatzea lortu du, lehen pausoa emakume eta gizonen berdintasunaren alde ekiteko”.  Honekin batera adierazi du Imazi ematen zaion saria kultur arloan lan egiten duten pertsona eta talde guztiei luzatu nahi diela Emakunde sariko epaimahaiak, “erakusten baitute kultura gizartea eraldatzeko tresna ezin hobea dela; kulturak hainbat berdintasuna zer den ikasteko eta emakumeen parte hartzea eta aitortza sustatzeko estrategia berritzaileak eskaintzen dizkigulako”.

Epaimahaiaren hitzetan, “arte eszenikoen alorrean aitzindaria eta berritzailea izan da Imaz, etiketen kontra borrokatu du eta pailazo ofizioaren duintasuna eman dio, era honetara, kultur arloko beste hainbat emakumeren erreferente bihurtuz”.

Virginia Imaz Quijera

Aktorea, pailazoa, ahozko kontalaria, clownklusionista, gidoilaria, agertokiko zuzendaria… gainera, helduen Etengabeko Hezkuntzako irakaslea ere izan da. Trebatzaileen trebatzailea da eta 30 urteko ibilbide profesionala duen Oihulari Klown antzerki – konpainiako zuzendari artistikoa eta sortzailea da. Ia hiru urtez egin zuen lan Cirque du Soleil – en La Nouba ikuskizunean. Umorearen esparruan egin duen lanak begirada barneratzailea eskaintzea izaten du beti helburu.

* * * * *

Emakunde-Emakumearen Euskal Erakundea Eusko Jaurlaritzaren erakunde autonomoa da, berdintasunerako politikak diseinatu, bultzatu, haien inguruan aholkatu, koordinatu eta ebaluatzen dituena, bai eta gizartea sentsibilizatzen duena ere, Euskal autonomia-erkidegoko emakumeen eta gizonen arteko berdintasun erreal eta eraginkorra lortzeko xedez.

Erakundeak bi jardute arlo nagusi ditu: alde batetik, administrazio publikoekin burututako lana, berdintasunaren aldeko egiturak sendotzeko eta politika publikoetan generoaren ikuspegia txertatzeko neurriak martxan jar daitezen bultzatzekoa; bestetik, gizartearekin oro har egiten duen lana, emakumeen ahalduntzea bultzatuz, enpresetan berdintasuna egotea sustatuz, emakumeekiko indarkeria prebenitzeko neurriak hartuz,  diskriminazio kasuetan aholkularitza eta defentsa eskainiz, bai eta gizartea berdintasunaren alde sentsibilizatuz ere.

Argibide gehiago: http://www.emakunde.euskadi.eus eta http://emakunde.blog.euskadi.eus/

* * * * *

Jarrai gaitzazu sare sozialetan:

- Facebook: https://www.facebook.com/Emakunde
- Instagram: https://www.instagram.com/emakundejgv
- Twitter: https://twitter.com/emakundejgv

Zure zain gaude!